**Sami Eero Johannes Kojonen** (s. 29. kesäkuuta 1967 Tuusula, Suomi) on suomalainen näyttelijä (FIA), laulaja, TV-ohjaaja ja -tuottaja ja teatterinjohtaja.

Elämäkerta
----------

Hän aloitti uransa teatterialan koulutuksensa jälkeen 1994–1997 Varkauden teatterissa. Tämän jälkeen hän Kuopion Rauhalahden kesäteatterin jälkeen suuntasi Helsinkiin ja freelanceriksi. Kojonen on tehnyt roolitöitä muun muassa Komediateatteri Arenassa, Helsingin kaupunginteatterissa ja Tanssiteatteri Minimissä. Television puolella häntä on nähty muun muassa Ivalo- (Nelonen), Kakarat- (Yle) Syke- (MTV3) ja Kotikatu-sarjoissa (Yle TV-1) sekä Nitrokabinetissa (MTV3), Tarmo TV. Julkunen -Show’ssa (Yle TV1) sekä lukuisissa TV-mainoksissa muun muassa Kari Grandina. Huomattavin kameranäyttelemistyö lienee *Tulikaste*-elokuvan päärooli vänrikki Laine, sillä elokuva sai parhaan teoksen Grand Prix -palkinnon vuonna 2000 Rassegua Cinematografica Internazionale Eserciti e Popoli -festivaaleilla. Tämän jälkeen Kojonen on nähty esimerkiksi elokuvassa Spede (2023) sekä *Tali-Ihantala 1944 (2007)*. Kojosen ääni on tullut tutuksi myös lukuisista radiomainoksista ja dubbauksista, kuten esimerkiksi *Tehtävä – Pelastakaa kesäloma* -piirretystä (Disney), jossa hän lauloi Laulaja-Mikeyn roolin.

Sami Kojosen ura on laajentunut myös laulajauralle tavaramerkkinään uusnostalginen uusi ja vanha tanssimusiikki. Sami Kojonen & Vaihtoaskel -yhtye perustettiin vuonna 2003 ja kolme vuotta myöhemmin 2006 kokoonpano kruunattiin pronssimitalilla tanssiorkestereiden SM-kilpailuissa SMORKissa. 

Sami Kojonen on levyttänyt kaksi maksisingleä (Kari Grandi-& Janonsammuttajat LPTCD-1 1999, Sami Kojonen – Konstailematonta tanssimusiikkia (LPTCD-2 2003), kaksi singleä YT-neuvottelut (LPTCD-3 2006) sekä Helmi (LPTCD-4 2007). Tuplamaksisinkku Sinä Sinä Sinä (LPTCD-5) julkaistiin 2007 toukokuussa. Ensimmäinen pitkäsoitto Sinä Sinä Sinä (LPTCD-6) julkaistiin kesäkuussa 2014.

Sami Kojosen teatterityö on laajentui lisää vuonna 1999, jolloin hän perusti teatteriammattilaisten kanssa Tahtiteatterin sekä 2010 Kuopion Uuden Kesäteatterin (2010-2017), joiden teatterijohtaja hän on.

2018 Sami aloitti myös radiodokumenttien teon Yle Radio-1:een. Ensimmäisenä tuotoksena julkaistiin hänen kirjoittamansa ja ohjaamansa Sattumalentäjä-dokumenttija sen jälkeen Brändin vanki (2020), Näyttelijät koronan kourissa (2021) sekä Näyttelijän työmarkkinat hukassa (2021) -dokumentit. 

Viimeisimpiä elokuva- ja TV-rooleja:

* Spede (Olavi Ahonen), Yellow-Films, 2023
* Takomäntä (Harri - päärooli), Aalto Yliopisto, 2023
* Ivalo 3 (Opettaja Purola), Yellow-Films, 2023
* Kakarat 3 (Poliisi), Jarkowskij, 2023

Lähteet
-------

1. 1 2  *Teatterit ja teatterintekijät 2005*, s. 314. Helsinki: Teatterin tiedotuskeskus, 2005. ISBN 952-471-629-1.
2. ↑  Sattumalentäjä *Yle Areena Radio*. Viitattu 10.5.2019.

Aiheesta muualla
----------------

* Tahtiteatteri *tahtiteatteri.com*. Viitattu 19.5.2019.
* Pudas, Mari: Muistatko vielä kaikkien janoisten sankarin Kari Grandin? Tältä Salkkareissakin näytellyt teatterinjohtaja näyttää nykyään *Iltalehti*.  18.5.2019. Viitattu 19.5.2019.
* Kangasniemi, Eveliina: Teatterissa on pakko onnistua – "En ajatellut olevani burnout-tyyppiä" *Y-Studio.fi*.  23.2.2018.  Arkistoitu 21.10.2021. Viitattu 19.5.2019.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |